สวัสดีครับคุณ ขอคำเเนะนำให้กระจ่างหน่อยครับ พอดีผมเป็นวัณโรคต่อมน้ำเหลืองที่คอ ก้อนที่คอมันเริ่มโตขึ้น เเดง อักเสบ จนสุดท้าย มันกลัดหนองเเล้วหนองเเตกออกมาครับ ผมจึงรีบไปหา ได้ทำการกรีดระบายหนองที่คอ เเต่บอกหนองน้อยมากๆ สุดท้าย ต้องไปล้างแผลทุกวัน ยัดก๊อชเดรน ทรมานมากเลยครับ:: คำถาม1. การที่หนองมันแตกออกมาควรกรีดระบายมั้ยครับ?? คำถาม2. แผลที่ผมยัดก๊อชเดรน ใช้ระยะเวลานานมั้ยครับกว่าแผลจะหายเเละไม่ต้องยัดก๊อชเดรน ?? คำถาม3. เเล้วแผลที่กรีดที่คอผม จะหายปกติเหมือนคนทั่วไปมั้ยครับ เพราะว่าผมเป็นวัณโรคต่อมน้ำเหลืองที่คอ เเล้วผลข้างเคียงมันจะเป็นอย่างไรบ้างครับ ปล.ตอนนี้ผมกินยาTBมาได้เกือบเดือนเเล้วครับ ยังไงคุณช่วยเเนะนำหน่อยนะครับ ขอบมากๆครับ 🙏🙏🙏
สวัสดีครับ Natการที่มีเชื้อวัณโรคที่ต่อมน้ำเหลือง แล้วเป็นฝีหนอง แสดงถึงการสะสมของเชื้อและเม็ดเลือดขาวที่ตายแล้วจำนวนมาก จึงควรมีการกรีดระบายเอาเชื้อและเม็ดเลือดขาวที่ตายออกครับ เพราะถ้าปล่อยไว้ ก็จะเป็นการสะสมเชื้อ และเม็ดเลือดขาวชุดใหม่ก็จะเข้าไปฆ่าเชื้อไม่ได้ การที่ใช้ผ้าก๊อซช่วยระบายหนอง จะเป็นการระบายสิ่งสกปรกและติดเชื้อออกมาได้ง่ายยิ่งขึ้นครับระยะเวลาในการใช้ผ้าก๊อซระบายหนองนั้นขึ้นอยู่กับขนาดของฝีครับ โดยทั่วไปจะใช้เวลาราว 1-2 สัปดาห์เป็นอย่างน้อย จนกว่าจะไม่มีหนองระบายออกมาแล้ว แต่หากแพทย์เห็นว่ายังมีหนองหรือน้ำเหลืองชุ่มผ้าก๊อซอยู่มาก ก็อาจจะพิจารณาให้ใช้การระบายได้นานกว่านั้นตามสมควรครับถ้าหากสามารถระบายหนองได้หมด และเนื้อเยื่อบริเวณนั้นสามารถรักษาตัวได้ดี เนื้อก็จะมาเติมเต็มอีกครั้ง แต่ก็มักจะมีรอยแผลเป็นที่ถูกกรีดครับ และเนื่องจากวัณโรคเป็นเชื้อที่มักแอบแฝงอยู่ได้โดยไม่แสดงอาการ จึงควรรับประทานยาต้านวัณโรคตามที่แพทย์แนะนำ ซึ่งมักจะยาวนานกว่า 6 เดือน และไม่ควรขาดยา เพราะอาจทำให้เชื้อวัณโรคกลับมาเป็นซ้ำได้ครับ